Harald Oert
Harald Oert (ka Harald Öört; 11. veebruar 1895 Roobe vald, Viljandimaa – 4. november 1943 Petseri) oli eesti jurist. Lõpetas 1917. aastal Hugo Treffneri Gümnaasiumi, õppis 1917–1918 ja 1920–1926 Tartu Ülikoolis õigusteadust. Osales Vabadussõjas, 1920–1923 Viljandi-Pärnu rahukogu kohtuameti kandidaat, 1923–1929 Jõgeva, 1929–1940 Võru 2., 1940 Valga jaoskonnakohtunik. NKVD püüdis Harald Oertit küüditada 1941, kuid tal õnnestus pääseda.